钦定古今图书集成/理学汇编/文学典/第097卷 > 夏时正
## 钦定古今图书集成/理学汇编/文学典/第097卷 > 夏时正

按《浙江通志》：“时正，字季爵，世家慈谿，至其父始迁。仁
和时正登正统己丑进士，授刑部主事，转郎中，谳囚
福建平反，出死狱六十馀人，累擢南京大理寺卿。成
化七年，大祲，命择大臣有才望者分道巡视。时正得
江西，至则裁省诸司冗役数万，罢遣官属不职者二
百馀人，增筑南昌濒江堤及丰城诸县陂岸，皆垂永”
利。已而致仕，为人刚正负气，工笔札，喜吟咏，所著有
《馀留稿》《太常志》《三礼仪略》《举要》各十卷，《杭州府志》六
十三卷。